1982માં ફ્રાન્સ અને કુવૈત વચ્ચે રમાયેલી ફીફા વિશ્વકપની મેચ દરમિયાન થયેલો વિવાદ કાયમ માટે યાદગાર રહી જાય તેવો હતો. આ વિશ્વકપનું આયોજન સ્પેનમાં કરવામાં આવ્યું હતું. જ્યાં ફ્રાન્સ સાથે કુવૈત તેની ગ્રુપ મેચ રમી રહ્યું હતું. જે દરમિયાન કુવૈત ફૂટબોલ એસોસિએશનના પ્રમુક શૈખ ફહાદ અલ અહમદ અલ સબાહ, પોતાની બેઠક છોડીને મેદાન પર પહોંચી ગયા હતા અને પોતાના ખેલાડીઓને મેદાનની બહાર લઇ ગયા હતા, તેમણે એ વાતનો વિરોધ કર્યો હતો કે ફ્રાન્સ દ્વારા જે ગોલ કરવામાં આવ્યો છે તે અયોગ્ય છે. આ મેચમાં ફ્રાન્સ 4-1થી વિજયી થયું હતું.